રીડેવલપમેન્ટ પ્રોજેક્ટની સફળતાનો મુખ્ય આધાર ડેવલપર પણ ગણાય. જો આ હસ્તી જેન્યુઇન અને સક્ષમ હોય તો તે કાયદેસર તેમ જ પારદર્શકતા સાથે આ કામને યોગ્ય રીતે અને સૌને વિશ્વાસમાં લઈને પૂરું પાડી શકે છે. આમાં એનો લાભ પણ ઊંચો હોય છે. જોકે અહીં એ યાદ રાખવું જરૂરી છે કે ડેવલપરો કંઈ હાઉસિંગ સોસાયટીઓની સેવા કરવા નથી આવતા, તેમને પણ બિઝનેસ અને પ્રૉફિટ જોઈતો હોય છે. જોકે જ્યાં ડેવલપર બીજાઓને છેતરીને વધુપડતો લાભ લેવા જાય છે ત્યારે બધાં ગરબડ-ગોટાળા સર્જા‍ય છે.